Source: https://dacnews.net/politica/dupa-ce-ccr-i-a-facut-pe-plac-lui-dragnea-iata-cum-il-rasplateste-acesta-pe-unul-dintre-judecatorii-ccr/
Timestamp: 2018-11-18 02:21:34+00:00

Document:
După ce CCR i-a făcut pe plac lui Dragnea, iată cum îl răsplătește acesta pe unul dintre judecătorii CCR – DAC News
Home / POLITICĂ / După ce CCR i-a făcut pe plac lui Dragnea, iată cum îl răsplătește acesta pe unul dintre judecătorii CCR
După ce CCR i-a făcut pe plac lui Dragnea, iată cum îl răsplătește acesta pe unul dintre judecătorii CCR
dacnews O săptămână ago	POLITICĂ 1 Comment 1,326 Views
Prim-vicepreședintele, PNL Raluca Turcan, a declarat miercuri că judecătorul raportor în speța privind conflictul dintre Parlament și Înalta Curte de Casație și Justiție pe tema completurilor de 5 judecători va fi răsplătit cu un loc pe listele PSD la alegerile europarlamentare de anul viitor, scrie G4Media.
Potrivit surselor citate, judecător raportor a fost Maya Teodoroiu. Ea a fost numită la CCR în februarie 2014 pe restul de mandat lăsat liber de fostul judecător, Toni Greblă, trimis la acea vreme în judecată de DNA pentru acuzații de corupție, ulterior achitat în primă instanță. Maya Teodoroiu a fost propusă și susținută de PSD pentru postul de judecător CCR. Ei îi expiră mandatul la Curtea Constituțională în decembrie 2021 și, potrivit unei decizii a Curții din martie 2018, acesta nu va putea fi reînnoit.
Curtea Constituțională a admis joi, cu 7 voturi ”pentru” și 2 voturi ”împotrivă” sesizarea premierului Viorica Dăncilă privind completul de 5 judecători de la Înalta Curte: există conflict între Parlament și Curtea Supremă. Împotriva deciziei majoritare au votat judecătorii Livia Stanciu și Ștefan Minea.
Decizia de azi a Curții Constituționale are o miză majoră pentru Liviu Dragnea, cel care a cerut public Guvernului în repetate rânduri să atace la CCR modul în care Înalta Curte a constituit completul de 5 care judecă apelul său la sentința de 3 ani și jumătate de închisoare cu executare din dosarul angajărilor fictive la Protecția Copilului Teleorman.
Judecătorii constituționali au decis că Înalta Curte se află în ilegalitate din 2014, când a decis să nu respecte prevederea din legea 303/2004 privind compunerea completurilor de 5 judecători. Actul normativ spune că toți cei 5 judecători ai completului se stabilesc prin tragere la sorți, or ÎCCJ a decis ca doar 4 dintre ei să fie aleși astfel.
În urma deciziei CCR de azi, Înalta Curte ”va trebui să procedeze de îndată la alegerea prin tragere la sorți a tuturor judecătorilor din completurile de 5”.
Mai mult, cei care au primit sentințe definitive de la Înalta Curte, începând cu anul 2014, le vor putea ataca, dacă nu și-au consumat căile extraordinare de atac prevăzute de Codul de procedură penală.
candidat psd ccr dac judecator lista europarlamentare maya teodoriu rasplata	2018-11-07
Tags candidat psd ccr dac judecator lista europarlamentare maya teodoriu rasplata
Previous Surpriză URIAȘĂ! El este “țăranul” care a găsit VALIZA Tel Drum: A recunoscut în direct
Next Moise Guran anunță candidatul PSD la prezidențiale: ”A început ruptura între Dragnea și Tăriceanu”
8 noiembrie 2018 at 12:02 pm
Codul Penal ar trebui să incrimineze traficul de funcții cu minim 7 ani de închisoare

References: CCR 
 CCR 
 CCR 
 CCR

 CCR 
 CCR

 CCR 
 CCR 
 CCR 
 ccr 
 ccr